તમારા શુષ્ક, ખરતા બરછટ વાળને ચમકીલા બનાવવામાં નારિયેળપાણી ખૂબ ઉપયોગી નીવડી શકે છે. કોપરેલ નહીં પણ નારિયેળના પાણીની જ વાત ચાલી રહી છે. નારિયેળના પાણીથી વાળમાં મસાજ કરવાથી બ્લડ-સક્યુર્લેશન સુધરે છે તેમ જ વાળને લગતાં ઉપયોગી ન્યુટ્રિશન્સ નારિયેળપાણીમાં હોવાથી વાળને હાઇડ્રેટ કરવામાં એનો મહત્વનો રોલ હોય છે. નારિયેળપાણીમાં રહેલાં ઍન્ટિફંગલ અને ઍન્ટિબૅક્ટેરિયલ તત્વો માથામાં આવતી ખંજવાળ કે વાળના ખોડાને દૂર કરવામાં પણ મદદરૂપ થાય છે.